NORAKSTS

|  |  |
| --- | --- |
| 20.02.2024. | Nr.2/9 |

###### ILGTERMIŅA AIZŅĒMUMA ŅEMŠANA PRIORITĀRĀ ERAF PROJEKTA (Nr.5.5.1.0/20/I/002) “PILSSALAS IELAS DEGRADĒTĀS TERITORIJAS SAKĀRTOŠANA” PAŠVALDĪBAS FINANSĒJUMA NODROŠINĀŠANAI (NEATTIECINĀMO IZMAKSU SEGŠANAI)

**Atklāti balsojot: PAR – 12** (R.Vectirāne, V.Ļevčenoks, M.Buškevics, I.Bandeniece, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un likuma “Par valsts budžetu 2024. gadam un budžeta ietvaru 2024., 2025. un 2026.gadam” 36. panta otrās daļas 8. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā 1.3. rīcības virziena “Konkurētspējīgi pakalpojumi kultūras, tūrisma un sporta jomās” (RV3) sadaļā “Sporta un tā infrastruktūras attīstība” iekļauto projekta ideju Nr.3.1.3. punktā “Lielupes ūdenstūrisma un ūdenstūrisma bāzes attīstība” un 1.5.rīcības virziena “Teritorijas un resursu efektīva apsaimniekošana”(RV5) sadaļā “Publiskās vides infrastruktūras uzlabošana” iekļauto projekta ideju Nr.5.4.2. punktā “Pilssalas ielas degradētās teritorijas sakārtošana” un saskaņā ar iepirkumu rezultātiem, lai saglabātu, aizsargātu un attīstītu nozīmīgu dabas mantojumu Jelgavā – dabas liegumu “Lielupes palienu pļavas”, sakārtojot Pilssalas ielas degradēto teritoriju, attīstot esošās funkcijas un piedāvājot jaunus pakalpojumus un sekmējot to potenciāla attīstību atbilstoši Jelgavas pilsētas attīstības programmai, tādejādi nodrošinot investīciju ilgtspēju un ietekmi uz dabas mantojuma objekta sociālekonomiskā potenciāla attīstību un integrāciju vietējās ekonomikas struktūrā,

**JELGAVAS VALSTSPILSĒTAS PAŠVALDĪBAS DOME NOLEMJ:**

Prioritārā ERAF projekta (Nr.5.5.1.0/20/I/002) “Pilssalas ielas degradētās teritorijas sakārtošana” pašvaldības finansējuma nodrošināšanai (neattiecināmo izmaksu segšanai):

1. ņemt ilgtermiņa aizņēmumu 1 500 000 *euro* (viens miljons pieci simti tūkstoši *euro* 00 centi)apmērā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no aizņēmuma līguma noslēgšanas dienas;
2. paredzēt līdzfinansējumu pašvaldības 2024.gada budžetā 264 705,88 *euro* (divi simti sešdesmit četri tūkstoši septiņi simti pieci *euro* 88 centi).
3. aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. februārī